KTC:เพิ่มประมาณการกำไรปี 59-61แนะนำซื้อราคาเป้าหมาย 116 บาท
KTC:เพิ่มประมาณการกำไรปี 59-61คงคำแนะนำ "ซื้อ" ของด้วยราคาเป้าหมายใหม่ที่ 116.0 บาท (จากเดิม 112.0 บาท) อิงจากการอัพเดตข้อมูลล่าสุดของเรากับบริษัท เชื่อว่าทิศทางที่แข็งแกร่งในไตรมาส 1/59 จะดำเนินต่อไปในไตรมาส 2/59
10 มิ.ย. 2559

บล.กสิกรไทย ระบุในบทวิเคราะห์วันนี้ (9 มิ.ย.) ว่า บริษัท บัตรกรุงไทย จำกัด (มหาชน) หรือ KTC คงคำแนะนำ “ซื้อ” ของด้วยราคาเป้าหมายใหม่ที่ 116.0 บาท (จากเดิม 112.0 บาท) อิงจากการอัพเดตข้อมูลล่าสุดของเรากับบริษัท เชื่อว่าทิศทางที่แข็งแกร่งในไตรมาส 1/59 จะดำเนินต่อไปในไตรมาส 2/59 และคาดว่าการเติบโตของการใช้จ่ายทั้งหมดจะสูงกว่าเป้าหมายของบริษัทที่ 15% สืบเนื่องจากทิศทางที่ดีในเดือน เม.ย. และ พ.ค.
ทั้งนี้ เมื่ออิงจากปัจจัยนี้และผลการดำเนินงานที่แข็งแกร่งในไตรมาส 1/59 จึงปรับเพิ่มประมาณการกำไรปี 2559-61 ขึ้น 12%/2%/3% ปัจจุบัน KTC ซื้อขายที่ PER ล่วงหน้า 1 ปีที่ 9.7 เท่าหรือ -0.5SD ของค่าเฉลี่ยย้อนหลังและ PBV 2.3 เท่าหรือ +1.0SD ของค่าเฉลี่ยย้อนหลัง 